recursal/SuperWikiNEXT-32B huggingface dataset:
Montenegro keele leviala (helesinises serbia-horvaadi keel)
**Montenegro keel** (montenegro keeles *crnogorski jezik*, *црногорски језик*) on üks lõunaslaavi keeltest. Keel ei erine väga serbia ja horvaadi keelest, mistõttu nende keelte kõnelejad saavad üksteisest hästi aru. 

Montenegro 2007. aasta põhiseaduse järgi sai Montenegro esimeseks ametlikuks keeleks montenegro keel, mida senini tunti serbia keele *ijekavski* variandina. Aastal 2008 loodi Montenegro Keele Standardiseerimise Nõukogu, mille eesmärgiks oli luua ühtne kirjakeel. Esimene keelestandard anti välja aastal 2009. Uues kirjakeeles olid ühendid *sj* ja *zj* asendatud kahe uue tähega ⟨ś ning ź⟩. Neid tähti kasutas ka Montenegro parlament, kuid 2017. aasta veebruaris loobus nende kasutamisest.

Aastal 2011 korraldatud rahvaloendusel märkis 36,97% riigi elanikest (229 225) oma emakeeleks montenegro keele, sellal kui 44,28% vastanuist pidas oma emakeeleks serbia keelt. Lisaks montenegrolastele pidasid montenegro keelt oma emakeeleks ka paljud riigis elavad Montenegro muslimid.

Tähestik
--------

Montenegro keeles on kasutusel kaks tähestikku: - kirillitsa ja ladina kiri. Kuna vanale tähestikule lisatud uued tähed on ladina kirjas olemas, aga kirillitsas need puuduvad, siis soovitavad sealsed keelekorraldajad kasutada ladina kirja.

**А Б В Г Д Ђ Е Ж З З́ И Ј К Л Љ М Н Њ О П Р С С́ Т Ћ У Ф Х Ц Ч Џ Ш  
A B V G D Đ E Ž Z Ź I J K L LJ M N NJ O P R S Ś T Ć U F H C Č DŽ Š** 
Tähtede järjekord on kummaski tähestikus erinev:

* Kirillitsa (азбука): А Б В Г Д Ђ Е Ж З З́ И Ј К Л Љ М Н Њ О П Р С С́ Т Ћ У Ф Х Ц Ч Џ Ш
* Ladina kiri (*abeceda*): A B C Č Ć D Dž Đ E F G H I J K L Lj M N Nj O P R S Š Ś T U V Z Ž Ź

Vaata ka
--------

* Serbia-horvaadi keel

Viited
------

1. ↑  "Arhiivikoopia". Originaali arhiivikoopia seisuga 27. veebruar 2021. Vaadatud 24. mail 2016.`{{netiviide}}`: CS1 hooldus: arhiivikoopia kasutusel pealkirjana (link)
2. ↑  "Arhiivikoopia". Originaali arhiivikoopia seisuga 12. detsember 2017. Vaadatud 13. juulil 2017.`{{netiviide}}`: CS1 hooldus: arhiivikoopia kasutusel pealkirjana (link)
3. ↑
4. ↑
**Montenegro Teaduste ja Kunstide Akadeemia** (montenegro keeles Црногорска академија наука и умјетности; *Crnogorska akademija nauka i umjetnosti*, akronüüm **CANU**) on Montenegro teaduste akadeemia, riigi tähtsaim teadusasutus.

Akadeemia on Euroopa akadeemiate ühenduse ALLEA liige. Ta asutati 1973. aastal Podgoricas. Akadeemia esimene esimees (1973–1981) oli ajaloolane Branko Pavićević.

Akadeemia liikmeskond
---------------------

Akadeemia liikmeskonda kuulub 28 tegevliiget, 14 korrespondentliiget ja 31 välisliiget. Akadeemia liikmeskond on jagatud teadusvaldkondade alusel nelja osakonda:

* Sotsiaalteadused

 Akadeemia välisliige Žoress Alfjorov, Nobeli füüsikaauhinna laureaat
* Humanitaarteadused
* Loodusteadused
* Kunstid

#### Välisliikmeid

* Žoress Alfjorov, Venemaa füüsik, Nobeli füüsikaauhinna laureaat
* Jaume Gil Aluja, Hispaania majandusteadlane
* Anatoli Derevjanko, Venemaa ajaloolane ja arheoloog
* Cvetan Grozdanov, makedoonia kunstiajaloolane
* Sergei Novikov, vene matemaatik, Fieldsi medali kavaler
* İlber Ortaylı, türgi ajaloolane
* Ljubisav Rakić, serbia neurobioloog
* Viktor Sadovnitši, vene matemaatik, MRÜ rektor
* Ivo Šlaus, horvaatia füüsik
* Felix Unger, austria arstiteadlane

Viited
------

1. ↑  Montenegrin Academy of Sciences and Arts. interacademies.net

Välislingid
-----------

* Akadeemia koduleht. canu.ac.me
* Akadeemia liikmed. canu.ac.me
**Komo keel** kuulub Niiluse-Sahara hõimkonnas koma keelkonda.Komo keelt kõneletakse Ida-Sudaanis ja Lääne-Etioopias.

Kõnelejate arv varieerub eri allikate põhjal 4500-st (1975) kuni 18 500-ni (1979).

Fonoloogia
----------

Komo keeles on palju vokaale (üle seitsme) ja kõik klusiilid (k, p, t, g, b, d). Esindatud on kõik tavalised konsonandi tüübid (huulhäälikud, hõõrdhäälikud, ninahäälikud, külghäälikud).

Nominaalkategooriad
-------------------

Mitmust väljendatakse prefiksiga. Asesõnades eristatakse sugu ainult ainsuse kolmanda pöörde isikus.

Süntaks
-------

Komo keel on SVO-sõnajärjega keel (subjekt-verb-objekt). Lausejärjes eelneb agent patsiendile. Nimisõnale järgneb lausejärjes omastava käände tunnus, samamoodi järgneb nimisõnale omadussõna ja demonstratiiv. Eitusmorfeem eelneb verbile.

Kirjaviis
---------

Kasutatakse ladina tähti. Tulevikus plaanitakse Etioopias kirjaviisi edasi arendada.

Keelenäide
----------

Komo keeles eristatakse ainsust, kaksust ja mitmust. Kaksus ehk duaal on grammatiline arv, mis viitab kahele entiteedile või näitab kaht subjekti. Komo keeles eristatakse kaksust ja mitmust hääletooniga. 

komo keelenäide (minevik)| komo keeles | eesti keeles | grammatiline arv |
| --- | --- | --- |
| "tʼɔr-g-àr" | "Ma tapsin ta." | ainsus |
| "t`ɔr-g-ʊn" | "Ma tapsin nemad kaks." | kaksus |
| "tʼɔr-g-ʊn" | "Ma tapsin nad (kolm või rohkem)." | mitmus |



komo keelenäide (tulevik)| komo keeles | eesti keeles | grammatiline arv |
| --- | --- | --- |
| "ʊ-g-àr tʼɔr" | "Ma tapan ta." | ainsus |
| "ʊg-ʊn t`ɔr" | "Ma tapan nemad kaks." | kaksus |
| "ʊg-ʊn tʼɔr" | "Ma tapan nad (kolm või rohkem)." | mitmus |

Arvsõnad ühest kümneni
----------------------

Arvsõnad| Komo keeles | eesti keeles |
| --- | --- |
| d`e? | üks |
| su? | kaks |
| dìshÍn | kolm |
| dòghòn | neli |
| bùs'ín | viis |
| ka::nagi:d`é | kuus |
| ka::na: | seitse |
| ka::na:dIsh | kaheksa |
| ká:ndògòn | üheksa |
| k'óshk'òlò | kümme |

Viited
------

1. ↑
2. ↑
3. 1 2  International Encyclopedia of Linguistics, vol 2, 1992, Oxford University Press
4. ↑
5. ↑  Atlas of the World's Languages, David Appleyard (2007) lk 285
6. 1 2
7. 1 2 3
8. ↑  Dual Number in Komo Verbs, Manuel A. Otero
9. ↑

Vaata lisaks
------------
Kiriku sisevaade
**Santa Prassede basiilika** (itaalia keeles *Basilica di Santa Prassede all’Esquilino*) on kirik Itaalias Lazios Rooma linnas Via Santa Prassede 9/A. Kirikut kasutab katoliku kiriku Rooma piiskopkond, see on ametlikult Basilica minoris. Sealseks vaimulikuks on Paul Joseph Jean Poupard.

Kirikuhoone
-----------

Praegune kirikuhoone valmis aastal 822. Kasutatakse põhiliselt hoone külgmist ust, selle peasissepääs on varjatud ja seda kasutatakse harva. Kuigi hoonetest ümbritsetud, on kirik hea näide varakristlikust arhitektuurist. Peasissepääsu kohal asuvad marmorist tümpanon ja nikerdustega karniis. Kiriku teise sissepääsu juurde viib pikk trepp, selle sissepääsu kohal asub barokne lodža, mis lisati XVI sajandil. 

Hoone pikkus on 45 meetrit, laius aga 30 meetrit. Keskmise löövi laius on 17 meetrit.

Kiriku interjöör on barokne. Kirikul on kolm löövi, mida eraldavad sambad. Tähtsaimaks kunstimälestiseks on IX sajandil valminud mosaiigid kiriku apsiidis, võidukaarel ja mujal.

Kiriku all asub aastail 1728–1734 valminud krüpt. Krüptis asuvad kaks sarkofaagi Praxedise ja Pudentiana säilmetega.

San Zenone kabel
Santa Prassede basiilika juurde kuuluvad arvukad kabelid, millest tähtsaim on San Zenone kabel. See valmis IX sajandil ja sealsed mosaiigid on bütsantsipärased. Ühel neist on kujutatud Praxedist ja Pudentianat.

Ajalugu
-------

### Varasem ajalugu

Krüpt
Santa Prassede basiilika kohal asus varem pühakoda, mis kandis nime *titulus Praxedis*. Sinna olevat maetud varakristlikud märtrid Praxedis ja Pudentiana. Neist esimese järgi on kirik ka nime saanud.

### Praegune hoone

Kiriku ehitamist alustas aastal 780 paavst Hadrianus I. Kirik valmis aastal 822, mil võimulolev paast Paschalis I lasi hoonet laiendada ja selle kaunistused valmistada. IX sajandi lõpuks hoonestati kiriku peasissekäigu ümbrus, nii et see ei olnud enam tänavalt nähtav ja sellises olukorras on see ka praegu.

XIII sajandil lisati kiriku tugevdamiseks sellele kolm suurt kaart ja kuus sammast. Samal perioodil lisati kirikule ka kellatorn. Hiljem lasi Antonio Pallavicini Gentili kujundada kiriku altarit ümbritseva ala, Carlo Borromeo lasi rajada käärkambri, kujundas ümber keskmise löövi ja lasi rajada uue trepi. Keskmine lööv sai praeguse välimuse aga Leo XI ajal. Hiliseimad muudatused on seotud varasemate struktuuride taastamisega, nii rekonstrueeriti aastal 1918 kiriku põrand ja aastal 1937 eemaldati varasemaid struktuure varjav krohv.

Viited
------

1. ↑
2. ↑  Recentemente lo studioso Valentino Pace ha datato il mosaico dell'absidiola tra il 1265 ed il 1285, escludendo ogni influsso bizantino. Cfr. Valentino Pace, Cristo-luce a Santa Prassede, in Arte a Roma nel Medioevo, Napoli 2000, lk. 105–123.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Santa Prassede basiilika** |

* Pastoraadi koduleht
**Santigo Tréllez Vivero** (sündinud 17. jaanuaril 1990 Medellínis) on Colombia jalgpallur, kes mängib ründajana Brasiilia kõrgliiga klubis Sport Recife.

Enne Brasiiliasse suundumist mängis Tréllez Colombia, Mehhiko, Paraguay ja Argentina klubides.

2017. aasta juulis liitus ta Brasiilia kõrgliiga klubiga Vitória. Debüüdi Brasiilia kõrgliigas tegi ta 19. juulil kodumängus Grêmio vastu. Esimese värava lõi ta kõrgliigas 2. augustil kodumängus Ponte Preta vastu. Ta kujunes Vitória jaoks hooaja teises pooles väga oluliseks mängijaks, kui lõi kokku kümme väravat ja aitas Vitórial kõrgliigasse püsima jääda. 19. augustil alistas Vitória võõrsil väljakul tema väravast Corinthianse, lõpetades klubi 34 mängu järjest kestnud kaotuseta seeria. Lisaks alistati tema väravate toel ka Atlético Mineiro ja Palmeiras.

2018. aasta jaanuaris liitus ta São Pauloga. São Paulo särgis lõi ta kõrgliigas esimese värava 13. mail võõrsilmängus Bahia vastu. 2019. aastal suundus ta laenule Internacionali. 2021. aastal liitus ta laenulepingu alusel Sport Recifega.

Ta on Colombia endise koondislase John Jairo Tréllezi poeg.

Saavutused
----------

Monarcas Morelia
* Copa MX: Apertura 2013

Atlético Nacional
* Categoría Primera A: 2014-I

Viited
------

1. ↑  "Quinto reforço: São Paulo acerta contratação de Tréllez, do Vitória". Globo Esporte. 27.1.2018. Vaadatud 23.10.2018

Välislingid
-----------

* Santiago Tréllez soccerway.com lehel
Avaste soo on üks Eesti suuremaid madalsoomassiive. See on kujunemas siirdesooks, mis on üleminekuvorm madalsoo ja raba vahel
**Madalsoo** on soo, mille vesi pärineb peale sademete ka põhjaveest. Madalsoo pind on ümbruskonnast madalam; valdab toitainete kokkukandumine veega. Madalsoos on turbakiht üsna õhuke ning seetõttu ulatuvad taimede juured läbi turba ka mineraalse mullani, mis omakorda tähendab üsna liigirohket elustikku, täpselt vastupidi rabale. Turbasammalde osakaal madalsooturbas on suhteliselt väike, turvas koosneb suures osas roht- ja puittaimede jäänustest. Madalsoo iseloomulikuimad taimed on ubaleht, kollane võhumõõk, soovõhk ja soopihl. Puudest leidub palju pajusid.

Madalsoole vastandub raba, mille vesi pärineb ainult sademetest. Seetõttu kasutatakse madalsoo puhul mõnikord ka terminit **minerotroofne soo** (vesi on toiterikkam) ja raba puhul ombrotroofne soo (vihmaveest toitumise tõttu on vesi toitevaene).

Madalsoos kasvavad taimed
-------------------------

* Päideroog
* Soopihl
* Kollane võhumõõk
* Ubaleht

Eesti madalsood
---------------

Eestis on madalsoona kaitse all näiteks Tuhu soo.

Vaata ka
--------

* Siirdesoo
* Kõrgsoo
Hochgolling
**Madal-Tauern** (saksa: *Niedere Tauern*, sloveeni: *Nizke Ture*) on mäestik Kesk-Ida-Alpides, Austria Salzburgi ja Steiermargi liidumaadel.

Nime etümoloogia kohta vaata Tauern.

Geograafia
----------

Mäestik moodustab osa Alpide peaahelikust. Madal-Tauerni kõrgeim tipp on Hochgolling, mis on Schladmingi Tauerni osa.

Olulised kurud on Radstadti Tauerni kuru (1738 m), Sölki kuru (1788 m) ja Triebeni Tauerni kuru (1274 m). Mäestiku ületab ka *Tauern Autobahn* (A10) läbi Tauerni maanteetunneli.

### Piirid

Läänes ja lõunas eraldavad *Murtörli* mäekuru ja Muri jõgi neid Kõrg-Tauerni mäestikust, samas idas ja põhjas tähistavad Ennsi jõgi ja Schoberi kuru piiri Põhja-Lubjakivialpidega.

### Alpiklubi klassifikatsioon

Ida-Alpide Alpiklubi klassifikatsiooni järgi võib Madal-Tauerni jaotada neljaks alamrühmaks (läänest itta):

* Radstadti Tauern (45a)
* Schladmingi Tauern (45b)
* Rottenmanni ja Wölzi Tauern (45c)
* Seckau Tauern (45d).

Ülalpoolloetletud nelja rühma peetakse Alpide alajaotusteks.

Märkimisväärsed tipud
---------------------

Weißeck vaadatuna Zederhausist

| Nimi | Kõrgus (m) | Alajaotis |
| --- | --- | --- |
| Hochgolling | 2862 | Schladmingi Tauern |
| Weißeck | 2711 | Radstadti Tauern |
| Mosermandl | 2680 | Radstadti Tauern |
| Hochfeind | 2687 | Radstadti Tauern |
| Großes Gurpitscheck | 2526 | Schladmingi Tauern |
| Hundstein | 2614 | Schladmingi Tauern |
| Hochwildstelle | 2747 | Schladmingi Tauern |
| Roteck | 2742 | Schladmingi Tauern |
| Großer Knallstein | 2599 | Schladmingi Tauern |
| Rettlkirchspitze | 2475 | Rottenmanni ja Wölzi Tauern |
| Großer Bösenstein | 2425 | Rottenmanni ja Wölzi Tauern |
| Geierhaupt | 2417 | Seckau Tauern |
| Hochreichhart | 2416 | Seckau Tauern |
| Seckauer Zinken | 2389 | Seckau Tauern |
| Maierangerkogel | 2356 | Seckau Tauern |

Geoloogia ja keskkond
---------------------

Madal-Tauern tähistab pideva jääkilbi ligikaudset idapiiri Alpides Würmi jäätumise ajal. Rühma idapoolsed osad olid seetõttu jäätumata ja ränirikastele taimedele oluliseks refuugiumiks.

Talisport
---------

Madal-Tauernis asub mitu suusakuurorti, näiteks Obertauern ja Schladming.
**Georg Friedrich von Reichenbach** (24. august 1771 Durlach – 21. mai 1826 München) oli Baieri leiutaja ja insener. 

Koos ettevõtja Josef von Utzschneideri ja peenmehaanik Joseph Liebherriga asutasid nad 1804 optika ja mehaanikatöökoja, mis valmistas aastakümneid väga häid astronoomilisi ja geodeetilisi instrumente. 

Reichenbach sündis lukksepa peres, õppis ametit Mannheimis ja täiendas end Inglismaal. Pärast naasmist konstrueeris ta masinaid relvatehases. 1802 ehitas ta Münchenis ringijaotusmasina ja alates 1809. aastast arendas koos Joseph von Fraunhoferiga optilisi täppisinstrumente. Koos Joseph Liebherri (1767–1840) ja Josef von Utzschneideriga (1763–1840) asutasid nad Münchenis optika ja mehaanika instituudi, mis valmistas oma aja parimaid astronoomilisi teleskoobiläätsi, mõõteriistu ja teodoliite. 

1814 lõi Reichenbach instituudist lahku, et asutada oma täppisinstrumentide töökoda koos Traugott Erteliga (1778–1858). Pärast Reichenbachi surma 1826. aastal jätkas Ertel instrumentide valmistamist koos oma pojaga.

1817 telliti Tartu Tähetornile Reichenbachi ja Erteli töökojast meridiaanring, mis jõudis kohale 1821, vaatlusi alustati 1822. See oli Reichenbachi esimesi suuri meridiaanringe: teleskoobi objektiivi läbimõõt on 10 cm ning fookuskaugus poolteist meetrit, vertikaalringi läbimõõt on 95 cm ja see on varustatud nelja nooniusega. Tartu tähetornil on ka üks Reichebachi universaalriist.
**Beebibuumerid** on Lääne-Euroopa ja Põhja-Ameerika põlvkond, kes sündis aastatel 1946–1964 teise maailmasõja järgse beebibuumi ajal. Kuid täpsete aastate määramine on keeruline isegi kindlal etteantud territooriumil. Sellele vaatamata on üritatud paika panna beebibuumerite üldisi kultuurilisi sarnasusi ja nende põlvkonna ajaloolist tähtsust. Eestis beebibuumi sellel ajal märgatavalt ei toimunud ja sündimus püsis madalal.

Aastatel 1946–1964 sündis 76 miljonit ameeriklast. 2004. aastal kuulus Briti beebibuumeritele 80% Ühendkuningriigi varadest, nad ostsid 80% luksusautodest, 80% kruiisidest ja 50% nahahooldustoodetest.

Lääne-Euroopas ja Põhja-Ameerikas on beebibuumereid seostatud privilegeerituse ja parema lähtepositsiooniga ühiskonnas, kuna nad kasvasid üles majanduskasvu ajal, mida soodustasid sõjajärgsed riiklikud toetused elamispinnale ja haridusele. Põlvkonnana on beebibuumerid jõukamad, aktiivsemad ja füüsiliselt paremas vormis kui ükski neile eelnenud põlvkond. Väidetavalt olid nad esimene põlvkond, kes eeldas, et maailm muutub aja jooksul paremaks. Samuti jõudis palgakasv nende põlvkonna ajal tippu, mis võimaldas nautida rikkalikku toitu, riietust ja pensioniskeeme. Samas on beebibuumereid kritiseeritud seoses tarbimiskultuuri järsu kasvuga.

Beebibuumerid on kaldunud pidama enda põlvkonda eriliseks, väga erinevaks eelnenud ja järgnenud põlvkondadest. 1960.–1970. aastatel jõudis suhteliselt suur hulk noori hilisteismeikka, mistõttu nende ümber kujunes spetsiifiline retoorika ning Lääne ühiskonnas toimusid noorte arvukuse tõttu suured muutused. See mõjutas beebibuumerite enesepilti ning kujundas kalduvuse tõlgendada maailma põlvkondade kaupa, mis oli sellal suhteliselt uus nähtus. Beebibuumi on nimetatud "šokilaineks". Kalduvust süvendas nende staatus esimese põlvkonnana, mida turunduses algusest peale analüüsiti ja käsitleti eraldi sihtrühmana.

Paljud turundusasjatundjad ja meediakommentaatorid on üritanud beebibuumeritele välja pakkuda oma termineid või alamklasse: "kuldsed buumerid", "alfabuumerid" ja "zuumerid".

Vaata ka
--------

* X-põlvkond

Viited
------

1. ↑  "The Older Population: 2010" (PDF). U.S. Census Bureau. November 2011. Vaadatud 13.05.2016.
2. ↑  Walker, Duncan (Sept 16, 2004) "Live Fast, Die Old", BBC News site. Vaadatud 2007-01-26.
3. 1 2  Owram, Doug (1997), *Born at the Right Time*, Toronto: Univ Of Toronto Press, lk x, ISBN 0-8020-8086-3
4. ↑  Jones, Landon (1980), *Great Expectations: America and the Baby Boom Generation*, New York: Coward, McCann and Geoghegan
5. ↑  Pinker, Steven (2011). *The Better Angels Of Our Nature*. P.524: Penguin. ISBN 978-0-141-03464-5.`{{cite book}}`: CS1 hooldus: koht sisaldab numbrit (link)
6. ↑  Owram, Doug (1997), *Born at the Right Time*, Toronto: Univ Of Toronto Press, lk xi, ISBN 0-8020-8086-3
7. ↑  Gillon, Steve (2004) *Boomer Nation: The Largest and Richest Generation Ever, and How It Changed America*, Free Press, "Introduction", ISBN 0-7432-2947-9

Välislingid
-----------

* Kalev Katus, Allan Puur, Asta Põldma. "Eestlaste sündimus 20. sajandil oli Euroopa stabiilseim, ent madal" Horisont 1/2002
**Teaduste doktor**, ka **VAKi doktor** (vene- ja ukraina keeles доктор наук; bulgaaria keeles доктор на науките) on teaduste kandidaadist kõrgem teaduskraad mitmes riigis (näiteks Venemaa Föderatsioonis, Ukrainas ja Bulgaarias). Varem oli teadusdoktori kraad kasutusel Nõukogude Liidus (1934–1991) ja mitmes idablokki kuulunud Euroopa riigis.

Teaduste doktori kraad antakse kandidaadikraadi omavale teadlasele, kes kaitseb edukalt doktoriväitekirja. Teaduskraadi kinnitab Venemaal (varem Nõukogude Liidus) Kõrgem Atestatsioonikomisjon.

Teaduste doktori kraadid
------------------------

Doktorikraade nimetatakse vastavalt erialale. 

### Venemaa ja Ukraina

* ajaloodoktor
* arhitektuuridoktor
* bioloogiadoktor
* farmaatsiadoktor
* filoloogiadoktor
* filosoofiadoktor
* füüsika-matemaatikadoktor
* geoloogia-mineraloogiadoktor (Ukrainas geoloogiadoktor)
* geograafiadoktor
* keemiadoktor
* kehalise kasvatuse ja sporditeaduste doktor (ainult Ukrainas)
* kommunikatsiooniteaduste doktor (ainult Ukrainas)
* kulturoloogiadoktor
* kunstiteaduste doktor
* majandusdoktor
* meditsiinidoktor
* pedagoogikadoktor
* poliitikateaduste doktor
* psühholoogiadoktor
* põllumajandusteaduste doktor
* riigijuhtimisteaduste doktor (ainult Ukrainas)
* sotsioloogiadoktor
* sõjateaduste doktor
* tehnikadoktor
* teoloogiadoktor (Venemaal 2015. aastast)
* veterinaariadoktor
* õigusteaduste doktor

Nõukogude Liit
--------------

Pärast teaduskraadi kinnitamist VAK-is anti Nõukogude Liidus doktoritöö kaitsnule välja vastav diplom
Nõukogude Liidus võeti teaduskraadid kasutusele jaanuaris 1934. 

Doktoritöö nõuete hulgas figureerisid piisav maht (sageli 300–700 lk) ja tase, piisav hulk avaldatud teadusartikleid, vähemalt ühe teadusmonograafia olemasolu, õppevahendite loomine, ühiskondliku kasuliku töö head näitajad, aktiivne osalemine teaduse ja hariduse propagandas, avalikud loengud jms.

1940. aastatel eksisteeris Nõukogude Liidus sõjamereteadlastele eraldi teaduskraad – sõjamereteaduste doktor. Selle teaduskraadi sai näiteks 1946. aastal Ivan Issakov.

Vastavus lääneriikide teaduskraadidele
--------------------------------------

Lääneriikides teaduste doktori kraadile üldjuhul analoogi ei ole, sest filosoofiadoktori kraad (PhD) vastab ligikaudu teaduste kandidaadi kraadiga. Küll on aga see tasemelt võrreldav Saksamaal habilitatsiooni sooritanutele antava *doctor habilitatus*'e kraadiga.

Vaata ka
--------

* Teaduste kandidaat

Viited
------

1. ↑  Talis Bachmann. "Teaduspraktika tahud ja toed. Tartu Ülikooli Kirjastus, 2004. Lk 27
**Georg Günther Tunzelmann** (19. märts 1692 Tallinn – 4. november/15. november 1741 Tallinn) oli Eesti vaimulik.

Ta õppis aastal 1709 Tallinna gümnaasiumis. Seejärel õppis ta (immatrikuleeriti 12. mail 1712) Halle ülikoolis. Ordineeriti 15. detsembril 1714 õpetajaks.

Ta oli aastatel 1714–1715 Tallinna Oleviste koguduse abiõpetaja. Aastatel 1715–1720 oli ta (sai abiõpetajaks 16. mail 1715) Tallinna Niguliste koguduse abiõpetaja, aastatel 1720–1734 oli ta (sai õpetajaks 7. veebruaril 1721) sama koguduse õpetaja. Lisaks oli ta Tallinna koolide inspektor. Aastatel 1734–1741 oli ta (sai ametisse 28. juunil 1734) Tallinna Oleviste koguduse õpetaja ja Tallinna superintendent.

Ta koostas matusetrükise superintendent Johannes Andreas Helwigile (1668–1719) ja Tallinna bürgermeistrile Christian Buchaule (1652–1721). Aastal 1725 ilmus Tallinnas *Die christliche Uebergebung in Gottes Rathund Willen*. Oma märkimisväärselt suure raamatukogu pärandas ta Tallinna toomkoolile.

Isiklikku
---------

Georg Günther Tunzelmann abiellus Tallinnas 4/15. novembril 1714 bürgermeister Thomas zur Mühleni tütre Mariaga.

Tema väimees (tütre Christiana Maria abikaasa) Gustav Heinrich Kellner oli Tallinna Oleviste koguduse õpetaja.

Viited
------

1. ↑  Liivi Aarma Põhja-Eesti vaimulike lühielulood 1525–1885 Tallinn 2007

Välislingid
-----------

* Väljavõte Saaremaa rüütelkonna genealoogilisest käsiraamatust
**Messier 82** (ka **M82** ja **NGC 3034**) on tähepurske galaktika, mis asub Suure Vankri tähtkujus.

Galaktika avastas 31. detsembril 1774 Saksa astronoom Johann Elert Bode. 1779. aastal avastas selle Bodest sõltumatult Prantsuse astronoom Pierre Méchain, kes teatas oma avastusest Charles Messierile. Messier vaatles galaktikat 9. veebruaril 1781 ning lisas selle oma kataloogi.

Messier 82 on viis korda heledam kui Linnutee ja selle keskosa on 100 korda heledam kui Linnutee keskosa. Galaktikas toimub aktiivne täheteke, mis võib olla põhjustatud M82 ja selle naabergalaktika Messier 81 vahelisest vastastikmõjust. Galaktika asub Maast 12 miljoni valgusaasta kaugusel ja selle diameeter on 37 000 valgusaastat. Galaktika tähesuurus on 8,41 ja see sisaldab üle 30 miljardi tähe.

Viited
------

1. ↑  "Happy Sweet Sixteen, Hubble Telescope! – Starburst Galaxy M82". *NASA Hubble Site*. Vaadatud 29. juuni 2019.
2. ↑  "Messier 82". *Messier SEDS*. Vaadatud 29. juuni 2019.
3. ↑  "Messier 82". *Messier Objects*. Vaadatud 29. juuni 2019.
Oliver Bozanic 2015. aastal Melbourne Victory särgis
**Oliver John Bozanic** (sündinud 8. jaanuaril 1989 Sydneys) on Austraalia jalgpallur, kes mängib keskpoolkaitsjana Austraalia kõrgliiga klubis Central Coast Mariners.

Central Coast Marinersiga liitus ta esimest korda 2006. aastal. 2007. aasta jaanuaris sõlmis ta lepingu Inglismaa klubiga Reading, kuid klubi põhimeeskonnas ei mänginud ta kordagi. Hooajal 2008–09 oli ta Readingist laenul Inglismaa tugevuselt viienda liiga klubis Woking ning järgmisel hooajal League Two klubides Cheltenham Town ja Aldershot Town.

2010. aastal naasis Bozanic Marinersisse. 2011–12 võitis ta klubiga Austraalia kõrgliiga põhihooaja ja 2012–13 finaalturniirii.

Aastatel 2013–2015 mängis ta Šveitsi kõrgliiga klubis FC Luzern. Aastatel 2015–2017 mängis ta Austraalia kõrgliigas Melbourne Victory ridades, võites 2015. aastal klubiga Austraalia karika. 2017. aasta märtsis sõlmis ta lepingu Jaapani kõrgliiga klubiga Ventforet Kofu. 2018. aasta veebruaris naasis ta Austraalia kõrgliigasse, liitudes Melbourne Cityga. Aastatel 2018–2020 mängis ta Šotimaa kõrgliiga klubis Heart of Midlothian.

2020. aasta oktoobris liitus Bozanic taas Marinersiga.

Austraalia jalgpallikoondises tegi Bozanic debüüdi 2009. aasta augustis sõprusmängus Iirimaa vastu. Ta kuulus Austraalia koondisse 2014. aasta maailmameistrivõistlustel.

Saavutused
----------

Central Coast Mariners
* A-League'i Premiership: 2011–12
* A-League'i Championship: 2012–13

Melbourne Victory
* FFA Cup: 2015

| * v
* r
Austraalia koondis  –  2014. aasta jalgpalli maailmameistrivõistlused |
| --- |
| 

* 1 Ryan
* 2 Franjic
* 3 Davidson
* 4 Cahill
* 5 Milligan
* 6 Spiranovic
* 7 Leckie
* 8 Wright
* 9 Taggart
* 10 Halloran
* 11 Oar
* 12 Langerak
* 13 Bozanic
* 14 Troisi
* 15 Jedinak (c)
* 16 Holland
* 17 McKay
* 18 Galekovic
* 19 McGowan
* 20 Vidošić
* 21 Luongo
* 22 Wilkinson
* 23 Bresciano
* Treener: Postecoglou

 | Austraalia |
**Yvelines** (prantsuse hääldus: [ivlin]) on 2. järgu haldusüksus (departemang) Prantsusmaal Île-de-France'i piirkonnas. Seda ümbritsevad põhjas Val-d'Oise'i, idas Hauts-de-Seine'i, kagus Essonne'i, edelas Eure-et-Loiri ja läänes Eure'i departemang.

Yvelines loodi 1. jaanuaril 1968 endise Seine-et-Oise'i departemangu lääneosast.

Departemang jaguneb halduslikult:

| Ringkond | Rahvaarv | Pindala(km²) | Valdu |
| --- | --- | --- | --- |
| Mantes-la-Jolie | 275 350 | 825,42 | 117 |
| Rambouillet | 224 453 | 953 | 81 |
| Saint-Germain-en-Laye | 553 208 | 341 | 45 |
| Versailles | 355 754 | 155,7 | 19 |

Vaata ka
--------

* Yvelinesi departemangu haldusüksuste loend

Viited
------

1. ↑  Populations légales 2020

Välislingid
-----------

 Yvelinesi departemang – pildid, videod ja helifailid Wikimedia Commonsis

Prantsusmaa departemangud

Ain **·** 
Aisne **·** 
Allier **·** 
Alpes-de-Haute-Provence **·** 
Alpes-Maritimes **·** 
Ardèche **·** 
Ardennes **·** 
Ariège **·** 
Aube **·** 
Aude **·** 
Aveyron **·** 
Bas-Rhin **·** 
Belfort **·** 
Bouches-du-Rhône **·** 
Calvados **·** 
Cantal **·** 
Charente **·** 
Charente-Maritime **·** 
Cher **·** 
Corrèze **·** 
Corse-du-Sud **·** 
Côte-d'Or **·** 
Côtes-d'Armor **·** 
Creuse **·** 
Deux-Sèvres **·** 
Dordogne **·** 
Doubs **·** 
Drôme **·** 
Essonne **·** 
Eure **·** 
Eure-et-Loir **·** 
Finistère **·** 
Gard **·** 
Gers **·** 
Gironde **·** 
Guadeloupe **·** 
Haut-Rhin **·** 
Haute-Corse **·** 
Haute-Garonne **·** 
Haute-Loire **·** 
Haute-Marne **·** 
Haute-Saône **·** 
Haute-Savoie **·** 
Haute-Vienne **·** 
Hautes-Alpes **·** 
Hautes-Pyrénées **·** 
Hauts-de-Seine **·** 
Hérault **·** 
Ille-et-Vilaine **·** 
Indre **·** 
Indre-et-Loire **·** 
Isère **·** 
Jura **·** 
Landes **·** 
Loir-et-Cher **·** 
Loire **·** 
Loire-Atlantique **·** 
Loiret **·** 
Lot **·** 
Lot-et-Garonne **·** 
Lozère **·** 
Maine-et-Loire **·** 
Manche **·** 
Marne **·** 
Martinique **·** 
Mayenne **·** 
Meurthe-et-Moselle **·** 
Meuse **·** 
Morbihan **·** 
Moselle **·** 
Mayotte **·** 
Nièvre **·** 
Nord **·** 
Oise **·** 
Orne **·** 
Pariis **·** 
Pas-de-Calais **·** 
Prantsuse Guajaana **·** 
Puy-de-Dôme **·** 
Pyrénées-Atlantiques **·** 
Pyrénées-Orientales **·** 
Réunion **·** 
Rhône **·** 
Saône-et-Loire **·** 
Sarthe **·** 
Savoia **·** 
Seine-Maritime **·** 
Seine-et-Marne **·** 
Seine-Saint-Denis **·** 
Somme **·** 
Tarn **·** 
Tarn-et-Garonne **·** 
Val-d'Oise **·** 
Val-de-Marne **·** 
Var **·** 
Vaucluse **·** 
Vendée **·** 
Vienne **·** 
Vosges **·** 
Yonne **·** 
Yvelines
**Piotr Małachowski** (sündinud 7. juunil 1983 Żurominis) on Poola kettaheitja.

Małachowski saavutas alla 20-aastaste Euroopa meistrivõistlustel Grossetos 2005 viienda koha ja 2002. aasta juunioride maailmameistrivõistlustel Kingstonis kuuenda koha. Ta oli alla 23-aastaste Euroopa meistrivõistlustel Bydgoszczis 2003 üheksas ja kaks aastat hiljem Erfurdis teine. Järgmisel aastal saavutas ta IAAF-i finaalvõistlusel ja Göteborgi Euroopa meistrivõistlustel kuuenda koha. Osaka maailmameistrivõistlustel 2007 oli ta kaheteistkümnes ja IAAF-i finaalvõistlustel kolmas.

Esimese suurvõistluste medali võitis Małachowski 2008. aasta Pekingi olümpiamängudel, heites 67.82 meetrit ja saavutades Gerd Kanteri järel teise koha. Sama aasta sügisel oli ta IAAF-i finaalvõistlustel teine. 2009 võitis ta Euroopa võistkondlikel meistrivõistlustel kuldmedali.

Berliini maailmameistrivõistlustel 2009 võitis ta hõbemedali Poola rekordiga 69.15 m; Robert Harting möödus temast seal viimase heitega, heites 69.43. IAAF-i finaalvõistlused lõpetas ta kolmanda kohaga. Ta võitis Euroopa meistrivõistlustel Barcelonas kuldmedali tulemusega 68.87 m. Taegu maailmameistrivõistlustel oli ta üheksas ja Londoni olümpiamängudel viies.

2013. aasta maailmameistrivõistlustel võitis Małachowski Hartingu järel hõbemedali tulemusega 68.36 m.

2015. aasta maailmameistrivõistlustel Pekingis võitis Małachowski tulemusega 67.40 kuldmedali. Harting neil võistlustel ei osalenud.

2016. aasta suveolümpiamängudel Rio de Janeiros võitis ta 67.55-ga karjääri teise olümpiahõbeda.

Małachowski isiklik rekord on 8. juunil 2013 Hengelos heidetud 71.84 meetrit.

Viited
------

1. ↑  "Malachowski heitis maailma kõigi aegade viienda tulemuse". *Postimees.ee*. 8. juuni 2013.

Välislingid
-----------

 Piotr Małachowski – pildid, videod ja helifailid Wikimedia Commonsis
* Piotr Małachowski Rahvusvahelise Kergejõustikuliidu kodulehel Muuda Vikiandmetes

| * v
* r
Meeste kettaheite maailmameistrid |
| --- |
| 
1983: Imrich Bugár (TCH) **·** 1987: Jürgen Schult (GER) **·** 1991: Lars Riedel (GER) **·** 1993: Lars Riedel (GER) **·** 1995: Lars Riedel (GER) **·**  1997: Lars Riedel (GER) **·** 1999: Anthony Washington (USA) **·**  2001: Lars Riedel (GER) **·**  2003: Virgilijus Alekna (LTU) **·**  2005: Virgilijus Alekna  (LTU) **·**  2007: Gerd Kanter (EST) **·** 2009: Robert Harting (GER) **·**  2011: Robert Harting (GER) **·**  2013: Robert Harting (GER) **·** 2015: Piotr Małachowski (POL) **·** 2017: Andrius Gudžius (LTU) **·** 2019: Daniel Ståhl (SWE) **·** 2022: Kristjan Čeh (SLO) |
**Kałočyn** (transkribeerituna **Kalotšõn**) on küla Valgevenes Homieli oblasti Rečyca rajooni Chołmieči külanõukogus. Asula asub Dnepri kaldal ning jääb oblasti keskusest Homielist 72 ja rajooni keskusest Rečycast 22 kilomeetri kaugusele.

Miłahradis on puhkekodu ja postkontor.

Elanikkond
----------

|  |  |
| --- | --- |
| * 233 (1897)
* 301 (1908)
* 384 (1930)
* 556 (1940)
 | * 328 (1959)
* 58 (2004)
* 38 (2010)
 |

Ajalugu
-------

Külast pool kilomeetrit põhja ja lõuna pool asub muinaslinnused ning muinasasulad, mis olid kasutusel VI–VIII sajandil. Nende järgi on nime saanud Kolotšini kultuur.

Esimesed teated küla kohta pärinevad XIX sajandist, mil see kuulus Minski kubermangu Retšitsa maakonda. Külas oli vesiveski. Aastail 1928–1927 oli Kałočyn samanimelise külanõukogu halduskeskuseks.

Aastal 1931 moodustati külas kolhoos. Teise maailmasõja ajal põletasid saksa karistussalklased juunis 1943 küla maha ja tapsid 13 sealset elanikku. 44 sealset elanikku hukkusid rindel.

Viited
------

1. ↑  "Arhiivikoopia". Originaali arhiivikoopia seisuga 11. oktoober 2020. Vaadatud 10. septembril 2020.`{{netiviide}}`: CS1 hooldus: arhiivikoopia kasutusel pealkirjana (link)
2. ↑  Городище Колочин I на Гомельщине, Материалы и исследования по археологии СССР, Nr.108, 1963
**Mittetulundusühing Toeta Eesti Maadlust** registreeriti äriregistris 26. märtsil 2013.

Toeta Eesti Maadlust alustas rahvaliikumisena, mille eesmärgiks on kajastada meedias ilmunut ning kutsuda Eesti avalikkust maadlusteemalistele aruteludele. Initsiatiiv tekkis vastukajana Rahvusvaheline Olümpiakomitee otsustele ja rahvusvahelistele aruteludele eemaldada maadlus Olümpiamängude kavast. 

7. märtsil 2013. aastal korraldati Tallinna Reaalkooli Georg Lurichi bareljeefi juures Eesti olümpiasangarite ja maadlusveteranide (August Englas, Arvi Aavik, Valeri Nikitin, Helger Hallik, Toomas Proovel ja Tarvi Thomberg) avaliku pöördumise ettelugemine kampaania eestvedaja Martin Plaseri poolt. Kuni maadlusspordi tagasi hääletamiseni Olümpiamängudele (8. sept. 2013.) korraldati Toeta Eesti Maadlust egiidi all mitmeid aktsioone: kohtumine Riigikogu spordi- ja liikumisharrastuse toetusrühmaga, maadlusmatš vabavõitlusliiga RAJU puuris ja doonorluspäeval osalemine, kirjutati mitmeid artikleid, korraldati avatud maadlusmatt Tallinna Tornideväljakul  ja Tallinna Teletorni juures.

Facebookis on loodud kommuun "Toeta eesti maadlust", millega on praeguseks liitunud ligi 2500 kasutajat. 

Martin Plaseri juhtimisel aitasid kampaaniat läbi viia: Lauri Luik, Kristjan Press, Ott Tõnissaar, Heiki Nabi, Alo Toom, Eerik Aps.

Viited
------

1. ↑
2. ↑  "Arhiivikoopia". Originaali arhiivikoopia seisuga 6. jaanuar 2014. Vaadatud 6. jaanuaril 2014.`{{netiviide}}`: CS1 hooldus: arhiivikoopia kasutusel pealkirjana (link)
3. ↑
4. ↑  "Arhiivikoopia". Originaali arhiivikoopia seisuga 6. jaanuar 2014. Vaadatud 6. jaanuaril 2014.`{{netiviide}}`: CS1 hooldus: arhiivikoopia kasutusel pealkirjana (link)
5. ↑
6. ↑

Välislingid
-----------

* Facebook
Todd Kane (2012)
**Todd Arthur Lucien Kane** (sündinud 17. septembril 1993 Huntingdonis) on Inglismaa jalgpallur, kes mängib paremkaitsjana Inglismaa esiliigaklubis Coventry City.

Ta alustas klubikarjääri Londoni Chelseas, mille noorteakadeemiaga liitus ta 2001. aastal. Ta mängis Chelsea noortevõistkondades ja reservmeeskonnas, kuid klubi põhimeeskonnas ei mänginud ta üheski ametlikus mängus. Hooajal 2010/11 võitis ta Chelsea reservmeeskonnaga Premier Reserve League'i ja hooajal 2011/12 FA Youth Cup'i.

Aastatel 2012–2019 oli Kane Chelseast laenul teistes klubides: hooajal 2012–13 Inglismaa tugevuselt kolmanda liiga klubis Preston North End, hooajal 2013/14 Inglismaa esiliigaklubis Blackburn Rovers, hooajal 2014/15 Inglismaa tugevuselt kolmanda liiga klubis Bristol City ja esiliigaklubis Nottingham Forest, hooajal 2015/16 Hollandi kõrgliigaklubis NEC Nijmegen, hooajal 2017/18 Hollandi kõrgliigaklubis FC Groningen ja Inglismaa tugevuselt kolmanda liiga klubis Oxford United ning hooajal 2018/19 Inglismaa esiliigaklubis Hull City.

2019. aasta juulis sõlmis ta kolmeaastase lepingu Inglismaa esiliigaklubiga Queens Park Rangers.

2021. aasta augustis sõlmis ta kaheaastase lepingu Coventry Cityga.

Aastatel 2011–2012 mängis Kane Inglismaa kuni 19-aastaste koondises.

Viited
------

1. ↑  "R's move to sign Kane & Pugh". *QPR*. Vaadatud 28. juulil 2019.
2. ↑  "TRANSFER:Coventry City sign Todd Kane!". *www.ccfc.co.uk*. 31. august 2021. Vaadatud 8. novembril 2021.

Välislingid
-----------

 Todd Kane – pildid, videod ja helifailid Wikimedia Commonsis
**Tochigi prefektuur** on Jaapani prefektuur Honshū saare keskosas. Asub sisemaal. Prefektuuri halduskeskus on Utsunomiya.

Prefektuur asub Honshū sisemaal Kantō regioonis.

Sümbolid
--------

Tochigi prefektuuri tunnuslind on siniselg-kärbsenäpp (*Cyanoptila cyanomelana*), tunnuspuu on jaapani hobukastan (*Aesculus turbinata*) ja tunnuslill Albrechti rododendron (*Rhododendron albrechtii*).

Haldusjaotus
------------

Tochigi prefektuur on jaotatud 31 omavalitsusüksuseks, millest 14 on linnad (市 *shi*).

### Linnad

* Ashikaga
* Kanuma
* Mooka
* Nasukarasuyama
* Nasushiobara
* Nikkō
* Otawara
* Oyama
* Sakura
* Sano
* Shimotsuke
* Tochigi
* Utsunomiya
* Yaita

Vaatamisväärsused
-----------------

* Nikkō templid ja pühamud

Viited
------

1. ↑  栃木県 > 栃木県毎月人口推計月報

Välislingid
-----------

* Tochigi prefektuuri koduleht

Jaapani prefektuurid

Aichi **·**  Akita **·**  Aomori **·**  Chiba **·**  Ehime **·**  Fukui **·**  Fukuoka **·**  Fukushima **·**  Gifu **·**  Gumma **·**  Hiroshima **·**  Hokkaidō **·**  Hyōgo **·**  Ibaraki **·**  Ishikawa **·**  Iwate **·**  Kanagawa **·**  Kagawa **·**  Kagoshima **·**  Kōchi **·**  Kumamoto **·**  Kyōto **·**  Mie **·**  Miyagi **·**  Miyazaki **·**  Nagano **·**  Nagasaki **·**  Nara **·**  Niigata **·**  Ōita **·**  Okayama **·**  Okinawa **·**  Ōsaka **·**  Saga **·**  Saitama **·**  Shiga **·**  Shimane **·**  Shizuoka **·**  Tochigi **·**  Tokushima **·**  Tōkyō **·**  Tottori **·**  Toyama **·**  Wakayama **·**  Yamagata **·**  Yamaguchi **·**  Yamanashi
**Todd Bentley** (sündinud 10. jaanuaril 1976) on Kanada päritolu uuestisündinud kristlasest evangelist. Teda tuntakse ühe põhitegelasena "Florida Lakelandi ärkamises". Teda iseloomustavad uuenduslikud õpetused inglite ja kõige üleloomuliku kohta. 

Bentley on toetust leidnud ka teiste populaarsete teleevangelistide seas nagu Bill Johnson, Bob Jones, Paul Cain, John Kilpatrick, Steve Hill ja Patricia King. Tema õpetuste tuntumateks vastasteks on The Way of the Master evangeelne tele- ja raadiojaam eesotsas Todd Frieli, Kirk Cameroni ja Ray Comfortiga.

Noorpõlv
--------

Todd Bentley lapsepõlv möödus põhiliselt Gibsonsis Briti Columbia provintsis, väikeses kogukonnas Kanada läänerannikul. Tema vanemad lahutasid, kui Bentley oli veel laps. Vanemate lahkumineku järel hakkas Todd tarvitama alkoholi ja narkootikume ning peagi muutus sõltlaseks, sellega kaasnes kuritegevus. 18-aastaselt pöördus ta aga kristluse juurde. Tema otsus kuuluda kristlikku kogukonda oli tema sõnul tingitud sellest, et see aitas tal vabaneda senisest kuritegelikust elust.

2001. aastal ilmus Report Newsmagazine'is artikkel Todd Bentley ja tema seotuse kohta mitme seksuaalkuriteoga, mille sooritamise ajal oli Todd veel alaealine. (Kanadas hoitakse alaealiste rikkumisi avalikkuse eest varjul). Pärast artikli ilmumist on Todd öelnud ajakirjale Charisma Magazine (ajakiri, mis on alati Toddi toetanud), et Report Newsmagazine'is avaldatud lugu oli tõde. See ei tundunud mõjuvat Toddi populaarsusele isegi mitte tema enda kodukoguduses.

Isiklik elu
-----------

Tänapäevani paneb paljusid kristlasi ja Toddi andunud jüngreid üllatuma tõsiasi, et Todd lasi ennast täis tätoveerida pärast kristlaseks saamist – paljude kristlaste arvates on see piibellike õpetuste vastane. Todd on aga meediale jätnud mulje, et ta on tätoveeringud teinud oma nooruses, enne seda, kui ta sai kristlaseks, kuid asitõendid räägivad tema vastu.

Todd Bentley ise ütles, et ta üritas kohe pärast kristlaseks saamist olla viks ja viisakas, kandes triiksärke ja pintsakuid, mis temasugusele endisele seksuaalkurjategijale ja motomehest narkomaanile eriti ei sobinud. Paljud väljaanded kirjutavad sellest, kuidas Jeesus ise olevat käskinud Toddil endale tätoveeringud muretseda. Sellest ajast saadik on Todd lasknud teha kristliku sümboolikaga tätoveeringuid, mis annab alust arvata, et tätoveeringud olid tehtud juba olles kristlane.

Todd Bentley teatas 11. augustil 2008, et tema ja ta naise Shonnah Bentley abielu on karile jooksmas ja ees on 9-kuuline lahutusprotsess. (Lahutuse põhjuseks on Todd Bentley sobimatu suhe ühe oma teenistuse naisega.) Neil on tütred Lauralee ja Esther ning poeg Elijah.

### Todd Bentley raamatud eesti keeles

* "Üleloomuliku maailma reaalsus", Charismata Ministries: 2009, tõlkinud Riina Aasa

Välislingid
-----------

* Freshfire.ca
* Ignited Ministries
* Florida Healing on UStream

* siin ka midagi positiivset Todd Bentley kohta

* Eestlased käivad Ameerikas surnute ülesäratamise koosolekutel

* Todd Bentley õpetusi ja demonstreerivaid näiteid pakkuv kriitilise sisuga blogi
* Todd Bentley poolt korda saadetud tervenemisi uuriv artikkel
**Toetatud elamise** teenus on üks erihoolekande teenustest, mida pakutakse psüühikahäirega inimestele toimetuleku parandamiseks.

Toetatud elamise teenuse saamiseks peab inimese toimetulek nii palju alanenud olema, et ta ei ole suuteline iseseisvalt lahendama igapäevaelu keerulisemaid probleeme. Keerulisemad probleemid oleksid:

* tuleviku planeerimine;
* keerulisemate finantstehingute olemusest arusaamine.

Toetatud elamise teenuse saamisel peab klient olema võimeline igapäevaelus enda eest hoolitsema – toitu valmistama, enesehügieeniga pidama, kommunaalmakseid maksma.

Toetatud elamise teenuse osutamise korral klient saab elamispinnana kas toa korterist või ühetoalise korteri. Teenuse osutaja ei saa eraldatud elamispinna eest mingit kasumit, mis tähendab seda, et ei sõlmita klassikalist üürilepingut (lepingut, mille puhul on üürileandja eesmärk saada elamispinna üürimisest kasumit).

Toetatud elamise teenus sisaldab regulaarset juhendamist, mille tulemusena klient viib ellu elamisega seotud tulevikunägemused. Juhendamise maht on umbes üks tund päevas. Juhendamine sisaldab nii motiveerimist kui ka õpetamist.

Seega täidab toetatud elamise teenus kahte eesmärki:

* sotsiaalabi, sest klient saab elamispinna üürida omahinna eest. Reeglina on kliendi sissetulekud ebapiisavad, et üürida elamispinda turuhinnaga;
* kõrvalabi osutamine, mille tulemusena klient saab igapäevaeluga paremini hakkama.

Toetatud elamise teenuse osutaja on tavaliselt mittetulundusühing, mis saab riigilt toetatud elamise teenuse osutamise eest riiklikult fikseeritud tasu.
**Kazimierz Doroba** (4. märts 1911 Varssavi – 16. november 1978 Sheffield, Inglismaa) oli Poola poksija.

Ta sai Poola meistrivõistlustel poolraskekaalus (kuni 175 naela ehk 79,4 kg) 1936. aastal 3. koha ja 1937. aastal 2. koha ning raskekaalus (üle 175 naela ehk 79,4 kg) 1938. aastal 2. koha.

Ta osales kaks korda poolraskekaalus (kuni 175 naela ehk 79,4 kg) Eesti ja Poola maavõistlusel poksis. Ta kaotas oma kohtumise Anton Raadiku vastu  kevadel 1938 ning võitis oma kohtumise Valle Leedi vastu sügisel 1938. Ta osales üldse rahvusvahelistel kohtumistel Poolat esindades aastatel 1934–1939 kokku 5 korral ning võitis neist 3 ja kaotas 2 kohtumist. 

Doroba teenis Teise maailmasõja ajal Suurbritannias dislotseeruvas Poola lennuväe (inglise keeles *Polish Air Forces in Great Britain*, poola keeles *Polskie Siły Powietrzne w Wielkiej Brytanii*) 307. ööhävitajate eskadrillis (inglise keeles *307 Polish Night Fighter Squadron*, poola keeles *307 Dywizjon Myśliwski Nocny "Lwowskich Puchaczy"*; eskadrilli hüüdnimi oli 'Lwówi öökullid') elektrikuna ning jäi pärast sõda elama Inglismaale.

Viited
------

1. ↑  13. Poola meistrivõistlused poksis. Łódź 1936. Tulemused inglise keeles
2. ↑  14. Poola meistrivõistlused poksis. Poznań 1937. Tulemused inglise keeles

Välislingid
-----------

* Kazimierz Doroba lehel Poola lennuväest Suurbritannias aastatel 1940–1947. Poola keeles
Kazakhmysi kontorihoone Žezkazgani linnas Kasahstanis.
**Kazakhmys plc** on Suurbritannias registreeritud ettevõte, mis tegeleb peamiselt vase kaevandamisega Kasahstanis.

Ettevõtte aktsiad on noteeritud Londoni börsil ja Kazakhmysi aktsia hind on indeksi FTSE 100 komponent.

Ligikaudu 45 protsenti Kazakhmysi aktsiatest kuulub korea päritolu Kasahstani ettevõtjale Vladimir Kimile, kes on Kazakhmysi nõukogu esimees.

Suurbritannia
Londoni börsi indeksi FTSE 100 ettevõtted

3i
– Admiral Group
– Anglo American
– Antofagasta
– Ashtead Group
– Associated British Foods
– AstraZeneca
– Auto Trader Group
– Aviva
– BAE Systems
– BHP
– BP
– Barclays
– Barratt Developments
– Berkeley Group Holdings
– British American Tobacco
– British Land
– BT Group
– Bunzl
– Burberry
– Carnival
– Centrica
– Coca-Cola HBC
– Compass Group
– CRH
– Croda International
– DCC
– Diageo
– Direct Line Group
– easyJet
– Evraz
– Experian
– Ferguson
– Fresnillo
– GlaxoSmithKline
– Glencore
– Halma
– Hargreaves Lansdown
– Hikma Pharmaceuticals
– Hiscox
– HSBC
– Imperial Brands
– Informa
– InterContinental Hotels Group
– International Airlines Group
– Intertek
– ITV
– Johnson Matthey
– Just Eat
– Kingfisher
– Land Securities
– Legal & General
– Lloyds Banking Group
– London Stock Exchange Group
– Marks & Spencer
– Melrose Industries
– Micro Focus International
– Mondi
– Morrisons
– National Grid
– Next
– NMC Health
– Ocado
– Paddy Power Betfair
– Pearson
– Persimmon
– Phoenix Group
– Prudential
– Royal Bank of Scotland
– Reckitt Benckiser
– RELX
– Rentokil Initial
– Rightmove
– Rio Tinto Group
– Rolls-Royce
– Royal Dutch Shell
– RSA Insurance Group
– Sage Group
– J Sainsbury
– Schroders
– Scottish Mortgage Investment Trust
– Segro
– Severn Trent
– Smith, D.S.
– Smith & Nephew
– Smiths Group
– Smurfit Kappa
– Spirax-Sarco Engineering
– SSE
– Standard Chartered
– Standard Life Aberdeen
– St. James's Place
– Taylor Wimpey
– Tesco
– TUI
– Unilever
– United Utilities
– Vodafone
– Whitbread
– WPP

(19. aprill 2019)
**Kazimierz Karol I Odnowiciel, Mnich** [kaziimierž odnoviitsjel mnihh] (25. juuli 1016 (või 1015) – 28. november 1058) oli vürst Piastide dünastiast, Poola monarh 1039–1058. Aastatel 1034–1039 ta tõenäoliselt ei suutnud võimu võtta, ta pagendati ning Poola riiklus oli kriisis.

Kazimierz I lisanimi tähendab 'taastaja'. Tema teine lisanimi tähendab 'munk'.

Ta oli Poola kuninga (1025–1031) Mieszko II ja Lotringi pfaltskrahvi, Ezzonite dünastiast Ezzo tütre Lotringi Richensa poeg. 

Kazimierz I abiellus Kiievi-Vene suurvürsti (980–1015) Vladimir Suure tütre Dobronega Mariaga. Nende pojad olid Poola kuningas Bolesław II ja Poola hertsog Władysław I Herman. Kazimierzil oli veel kaks poega ja tütar Świętosława, kellest sai Tšehhi kuninga Vratislav II abikaasa.

Pärast Mieszko II surma tahtis nähtavasti valitsemisohjad haarata Richenza (poolapäraselt Rycheza), kes oli olnud abikaasaga tülis. Tõenäoliselt allus Kazimierz auahne ema tahtele. Tõenäoliselt viis ema ise Bezprymi valitsemisajal krooni Poolast välja, mida tavaliselt tõlgendatakse hoolitsusena poja õiguse eest troonile. Ent Kazimierzi kroonimist takistasid sise- ja välisraskused (Saksa-Rooma keisririigi vastuseis). 

Suur-Poolas oli magnaatide ja kiriku vastane rahvaülestõus; pöörduti massiliselt paganausku. Masoovias tekkis eraldi riik, mida valitses Miecław. Pommeris võttis võimu kohalik dünastia. 1038 ründas Poolat Tšehhi vürst Břetislav I. Ta rüüstas Suur-Poola ning hõivas Sileesia ja Väike-Poola. Laastatud Gnieznost viis ta ära Praha püha Adalberti (püha Wojciechi reliikviad ning linn kaotas peapiiskopkonna keskuse staatuse. 

Kazimierz, kes oli seni viibinud Ungaris, läks Saksamaale, kus uus Saksa-Rooma keiser Heinrich III andis 1039 talle sõjalist tuge, sest kartis Břetislavi ülemäärast tugevnemist. Kazimierzit toetas ka Kiievi-Vene suurvürst (1019–1054) Jaroslav Tark; Kazimierz võttis naiseks tema õe (või tütre) Dobronega Maria. 1041 loobus Břetislav Regensburgi rahuga kõikidest maadest Sileesia taga. Purustamata jäänud Krakówist sai Poola riigi uus pealinn. 

1047 ründas Kazimierz Jaroslavi kaasabil Masooviat ja sai Miecławi üle võidu. Ta ühendas oma riigiga Masoovia ning nähtavasti ka Väike-Pommeri, sest ta võitis lahingus ka Pommeri vürste, kes olid Miecławi liitlased. 1050 hõivas Kazimierz keisri tahte vastaselt Tšehhi Sileesia. Vaidluse lahendas 1054. aastal Saksa-Rooma keiser Quedlinburgis: Sileesia jäi Poolale iga-aastase andami eest suuruses 500 grivnat hõbedat ja 30 kuldraha.

Kazimierzil ei õnnestunud rajada kirikumetropooliat Poolas, kuigi ta tegi selleks märgatavaid jõupingutusi. Alalise sõjaväe pidamise asemel pani ta alguse tavale anda rüütlitele sõjaväes teenimise eest maad. Pingutused Poola taastamiseks pärast kriisi kandsid vilja ning Kazimierz sai lisanime Taastaja. 

Kazimierzile järgnes Poola troonil tema poeg Bolesław II. 

|  |  |  |
| --- | --- | --- |
| Eelnev' | **Poola kuningas**1040–1058 | Järgnev**Bolesław II**

 |

Vaata ka
--------

|  |  |
| --- | --- |
|  | Pildid, videod ja helifailid Commonsis: **Kazimierz I** |

* Piastide dünastia
* Poola kuningas
**Kazimierz Marcinkiewicz** (sündinud 20. detsembril 1959 Gorzów Wielkopolskis) on Poola poliitik. Ta kuulub erakonda Õigus ja Õiglus. Ta oli aastatel 2005–2006 Poola peaminister.

Ta sündis aastal 1959 Gorzów Wielkopolskis. Ta lõpetas aastal 1984 Wrocławi Ülikooli füüsikuna. Hiljem on ta täiendanud end Adam Mickiewiczi Ülikoolis Poznanis. Ta on töötanud kooliõpetaja ja õppealajuhatajana Gorzów Wielkopolskis.

1980. aastate alguses võttis ta osa ametiühingu Solidaarsus tegevusest. Aastatel 1992–1993 oli ta Poola aseharidusminister. 

Pärast 2005. aasta Poola parlamendivalimisi (kui erakond Õigus ja Õiglus võitis valimised) sai tast ootamatult (mitte erakonna juhist Jarosław Kaczyńskist) Poola peaminister. Ta oli 31. oktoobrist 2005 kuni 14. juulini Poola peaminister.

Viited
------

1. ↑  "Biografia i ciekawostki z życiorysu Kazimierza Marcinkiewicza" (Mall:Pl). Vaadatud 1. november 2016.`{{cite web}}`: CS1 hooldus: tundmatu keel (link)

|  |  |  |
| --- | --- | --- |
| Eelnev**Marek Belka** | **Poola peaminister**2005–2006 | Järgnev**Jarosław Kaczyński** |